CELEX: E2011P0006
Language: hu
Date: 2011-03-09 00:00:00
Title: A VTM Fundmanagement AG 2011. március 9-én benyújtott keresete az EFTA Felügyeleti Hatóság ellen (E-6/11. sz. ügy)

5.5.2011   
            
            
               HU
            
            
               Az Európai Unió Hivatalos Lapja
            
            
               C 135/13
            
         A VTM Fundmanagement AG 2011. március 9-én benyújtott keresete az EFTA Felügyeleti Hatóság ellen
   (E-6/11. sz. ügy)
   2011/C 135/07
   2011. március 9-én a VTM Fundmanagement AG keresetet nyújtott be az EFTA Felügyeleti Hatóság ellen. A VTM Fundmanagement AG-t dr. Michael Sánchez Rydelski, a Steptoe & Johnson LLP (Avenue Louise 240, BE-1050 Brussels, Belgium) ügyvédje és dr. Hans-Michael Pott, a Sernetz Schäfer ügyvédi iroda (Berliner Allee 10, 40212 Düsseldorf, Németország) ügyvédje képviseli.
   A VTM Fundmanagement AG szerint az EFTA-Bíróságnak
   
               1.
            
            
               meg kell semmisítenie az EFTA Felügyeleti Hatóságnak a befektetési vállalkozások liechtensteini adótörvény szerinti adózásáról szóló, 2010. november 3-i 416/10/COL határozatát;
            
         
               2.
            
            
               vagy semmisnek kell nyilvánítania az EFTA Felügyeleti Hatóság 2010. november 3-i 416/10/COL határozatának 3. és 4. cikkét, az e határozat 1. cikkében említett támogatás visszafizettetésének elrendelése tekintetében;
               valamint
            
         
               3.
            
            
               el kell rendelnie, hogy az EFTA Felügyeleti Hatóság fedezze az eljárás költségeit.
            
         
      Jogi és ténybeli háttér, valamint hivatkozott jogalapok:
   
   
               —
            
            
               Az EFTA Felügyeleti Hatóság 2010. november 3-i 416/10/COL határozata kimondta, hogy a liechtensteini hatóságok által befektetési vállalatok javára végrehajtott és 2006. június 30-i hatállyal hatályon kívül helyezett támogatási intézkedések az EGT-megállapodás 61. cikke (1) bekezdésének értelmében nem egyeztethetők össze az EGT-megállapodással.
            
         
               —
            
            
               Az EFTA Felügyeleti Hatóság továbbá úgy határozott, hogy az állítólagos támogatás jogellenes volt, amelyet vissza kell fizettetni a befektetési vállalkozásokkal az 1997. március 15-től addig a napig tartó időszak vonatkozásában, amelyen a kedvezményezettek utoljára részesültek az adómentességben, annak 2006. évi hatályon kívül helyezését követően.
            
         
               —
            
            
               A felperes szerint az EFTA Felügyeleti Hatóság:
               
                           —
                        
                        
                           helytelenül alkalmazta az EGT-megállapodás 61. cikkének (1) bekezdését,
                        
                     
                           —
                        
                        
                           tévesen rendelte el az állítólagos állami támogatás visszafizettetését,
                        
                     
                           —
                        
                        
                           nem szolgáltatott a Felügyeleti és Bírósági Megállapodás 16. cikke által előírt megfelelő indokolást.